ປະທານຄະນະກຳມະການສູນກາງແນວໂຮມປະເທດຊາດຫວຽດນາມຕ້ອນຮັບສະມາຄົມໜູນຊ່ວຍການແພດຫວຽດນາມ
(ທ່ານ ຫງວຽນທ້ຽນເຍີນ ແລະ
ທ່ານສາດສະດາຈານ Alexander Hemprich)
ວັນທີ 25/03 ຢູ່ຮ່າໂນ້ຍ, ທ່ານ ຫງວຽນທ້ຽນເຍີນ ປະທານຄະນະກຳມະການສູນກາງແນວໂຮມປະເທດຊາດ ຫວຽດນາມ ໄດ້ໃຫ້ການຕ້ອນຮັບທ່ານສາດສະດາຈານ Alexander Hemprich ປະທານສະຫະສະມາຄົມໜູນຊ່ວຍການແພດ ຫວຽດນາມ (DEVIEMED). ທີ່ການຕ້ອນຮັບ, ທ່ານ ຫງວຽນທ້ຽນເຍີນ ໄດ້ຂອບອົກຂອບໃຈການປະກອບສ່ວນຂອງບັນດາສາດສະດາຈານ, ທ່ານໝໍ, ນັກຜ່າຕັດຂອງສະຫະສະມາຄົມໜູນຊ່ວຍການແພດ ຫວຽດນາມ ໃນຕະຫລອດ 20 ປີຜ່ານມາ ທີ່ໄດ້ໜູນຊ່ວຍ ຫວຽດນາມ ໂດຍຜ່ານບັນດາການເຄື່ອນໄຫວອາສາສະໝັກ. ແນວໂຮມປະເທດຊາດ ຫວຽດນາມ ພ້ອມແລ້ວທີ່ຈະຊ່ວຍເຫຼືອ ກໍ່ຄືມີສຽງເວົ້າກັບກະຊວງສາທາລະນະສຸກ ແລະ ບັນດາອົງການທີ່ກ່ຽວຂ້ອງ ເພື່ອໃຫ້ສະຫະສະມາຄົມສືບຕໍ່ປະຕິບັດບັນດາການເຄື່ອນໄຫວມະນຸດສະທຳ, ຊ່ວຍເຫຼືອບຳລຸງສ້າງແຫຼ່ງຊັບພະຍາກອນມະນຸດໃຫ້ແກ່ ຫວຽດນາມ.
(ແຫຼ່ງຄັດຈາກ VOV)